Document ID: /roh_data/filtered/fineweb-2-filterrobots_roh.jsonl.gz/47778

Per sanar ed engrondir la chasa da scola a Zernez ha la radunanza communala concedì in credit dad 1,7 milliuns francs per prefinanziar il project. Medemamain han ils da Zernez approvà ina prefinanziaziun da vias da guaud – e quai cun in import da 300'000 francs.
Ils votants e las votantas da Zernez han approvà il glindesdi saira il quint annual. Damai ch'ils dus credits da prefinanziaziun èn ids per grevezza dal quint communal 2019, munta il surpli d'entradas per l'onn passà anc a bun 70'000 francs – quai tar expensas da stgars 20,6 milliuns francs.